छत्तीसगढ़ में अजीत जोगी की पार्टी ने विधानसभा चुनाव के लिए बहुजन समाज पार्टी के साथ गठबंधन किया है। अजीत जोगी इस गठबंधन से मुख्यमंत्री पद के उम्मीदवार हैं। बता दें कि 2015—16 में एक ऑडियो सीडी सामने आई थी। सीडी में राज्य में वर्ष 2014 में अंतागढ़ विधानसभा सीट के लिए हुए उपचुनाव के दौरान कथित रूप से पैसे के लेनदेन की बात थी। इसके बाद राज्य में कांग्रेस ने अमित जोगी को पार्टी से निकाल दिया था। बाद में पूर्व मुख्यमंत्री अजीत जोगी ने भी पार्टी छोड़ दी और जनता कांग्रेस छत्तीसगढ़ (जे) के नाम से नई पार्टी का गठन कर लिया था।